དཔལ་རྡོ་རྗེ་དབྱིངས་ཀྱི་དཀྱིལ་འཁོར་གྱི་འཁོར་ལོ་མཆོད་པའི་ཆོ་ག་
754

আ
།ཚོགས་གཉིས་སྙེ་མ་ཞེས་བྱ་བ་བཞུགས་སོ།། དཔལ་ཡང་དག་པར་སྦྱོར་བའི་རྒྱུད་ལས་བྱུང་བའི་རྡོ་རྗེ་དབྱིངས་ཀྱི་དཀྱིལ་འཁོར་གྱི་འཁོར་ལོ་མཆོད་པའི་ཆོ་ག་ཚོགས་གཉིས་སྙེ་མ་ཞེས་བྱ་བ། བླ་མ་དང་
དཔལ་རྡོ་རྗེ་སེམས་དཔའ་ལ་གུས་པས་ཕྱག་འཚལ་ལོ། །ཚོགས་གཉིས་ཆུ་གཏེར་དབུས་སུ་རབ་བརྗིད་ཅིང༌། །དབང་བཞིའི་བང་རིམ་ཕྲེང་བས་ཉེར་མཛེས་པ། །རིམ་གཉིས་ཉི་ཟླའི་ཚོགས་ཀྱིས་ཡོངས་བསྐོར་བ། །སྐུ་བཞིའི་
ལྷུན་པོ་དཔལ་ལྡན་བླ་མར་འདུད། །ཀུན་བཟང་མཆོད་པའི་སྤྲིན་ཆེན་ལྟ་བུ་ཡིས། །དཔལ་ལྡན་རྡོ་རྗེ་དབྱིངས་ཀྱི་དཀྱིལ་འཁོར་དང༌། །སྲས་བཅས་རྒྱལ་བའི་ཚོགས་རྣམས་མཉེས་བྱའི་ཕྱིར། །མཆོད་པའི་ཆོ་ག་ཚོགས་གཉིས་སྙེ་མ
བྲེི། །རྡོ་རྗེ་ཐེག་པར་ཞུགས་པ་རྣམས། །ཚོགས་གཉིས་རྒྱ་ཆེན་སྤེལ་འདོད་པས། །མཆོད་པ་བཤམ་ཞིང་བྱིན་གྱིས་བརླབ། །མཎྜལ་བསྒྲུབ་ཅིང་བཞི་རྫོགས་བྱ། །ཕྱག་འཚལ་མཆོད་པ་དབུལ་བ་དང༌། །རྒྱུན་བཤགས་སྡོམ་པ་
བཟུང་བ་དང༌། །སླར་ཡང་མཆོད་བསྟོད་དངོས་གྲུབ་བླང༌། །བཟོད་པར་གསོལ་ཞིང་གཤེགས་སུ་གསོལ། །མཆོད་པ་ཕྱི་ནང་ཡིད་ལས་བྱུང༌། །གསང་དང་དེ་ཉིད་བླ་ན་མེད། །བསྟོད་པ་བཀྲ་ཤིས་གླུ་བླང་བྱ། །ཕྱི་ལ་ཆུ་བཞི་
ཉེར་སྤྱོད་ལྔ། །རོལ་མོ་གོས་ཟུང་འབྲས་བུའོ། །ཡིད་ལ་ཐུན་མོང་ཁྱད་པར་དང༌། །རིན་ཆེན་ཉེ་བའི་རིན་ཆེན་བདུན། །བཀྲ་ཤིས་རྟགས་བརྒྱད་འདོད་ཡོན་ལྔ། །ཞེས་བྱའོ། །དེ་ལ་དང་པོ་མཆོད་པ་བཤམ་པ་ནི། ཡིད་དང་

མཎྜལ་སྒྲུབ་མཆོད་སྐོར་
མཐུན་པའི་གནས་སུ་ཕྱག་དར་སྐྱང་ནུལ་ལེགས་པར་བྱས་ལ། དེར་ཁྲུ་གསུམ་ལ་སོགས་པའི་ཚད་དང་ལྡན་པའི་མཎྜལ་བྱི་དོར་བྱས་ལ་བའི་རྣམ་པ་ལྔས་ཟླུམ་པོར་བྱུག དེའི་གཡས་ཕྱོགས་ནས་བརྩམས་ཏེ། མཆོད་ཡོན་ལ
སོགས་པའི་སྣོད་གསེར་དངུལ་ལམ། མ་འབྱོར་ན་རྡོའམ་ཤིང་ངམ་ཟངས་ལ་སོགས་པ་ལ་པདྨ་འདབ་བརྒྱད་ཀྱི་དབྱིབས་སུམ་ཆ་ལྟེ་བ་ལ་ཡོད་པ་བྱས་པའམ། ཉ་ཕྱིས་སམ་དུང་ཕོར་ལ་སོགས་པའང་རུང་སྟེ། དེ་དག་གི་ནང་དུ་ཆུ་
དང་དྲི་བཟང་སྦྱར་བ་ཞབས་བསིལ་དང༌། ཆུ་དང་འོ་མར་སྦྱར་བ་ཞལ་བསིལ་དང༌། འཐོར་འཐུང་གི་ཆུ་གཙང་མ་ཀུ་ཤ་དང་བཅས་པ་དང༌། ཆུ་དང་མེ་ཏོག་དཀར་པོ་སྦྱར་བའི་མཆོད་ཡོན་དང༌། གཡོན་དུ་མེ་ཏོག་དང༌། བདུག་
སྤོས་དང་། མར་མེ་དང༌། དྲི་དང་། ཞལ་ཟས་རྣམས་རིམ་པ་བཞིན་བཞག གཞན་ཡང་རོལ་མོ་དང་གོས་ཟུང་དང༌། འབྲས་བུ་ལ་སོགས་པ་འོག་ནས་འབྱུང་བའི་དངོས་སུ་འབྱོར་པའི་མཆོད་པ་རྣམས་ལྷ་གྲངས་དང་མཉམ་
པར་བཤམ། མདུན་དུ་བཟེད་ཞལ་གསུམ་དང་། རང་གི་གཡོན་དུ་ཐོད་པའི་ནང་དུ་ཆང་ལ་བདུད་རྩི་རིལ་བུ་བཏབ་པ་དང༌། རྡོ་རྗེ་གཡས་དང་དྲིལ་བུ་གཡོན་དུ་བཞག རྡོ་རྗེའི་གཡས་སུ་དུང་ཆོས་ལ་སོགས་པའི་སྣོད་དུ་དྲི་བཟང་
པོའི་ཆུ་ཀུཤའི་ཆུན་པོ་དང་བཅས་པ་བཞག་གོ །གཉིས་པ་བྱིན་གྱིས་བརླབ་པ་ནི། རང་ལྷའི་ང་རྒྱལ་གྱིས་བསང་ཆུ་དེ་ཨོཾ་སརྦ་སཾ་ཤོ་དྷ་ནི་ཧཱུྃ་ཕཊ། ཅེས་པས་བསང་། སྭ་བྷཱ་ཝས་སྟོང་པར་སྦྱང༌། སྟོང་པའི་ངང་ལས་ཤཾ་ལས་ལྷ་
756

།རྫས་ལས་གྲུབ་པའི་དུང་ཕོར་མཚན་ཉིད་ཐམས་ཅད་ཡོངས་སུ་རྫོགས་པའི་ནང་དུ། ཧཱུྃ་ལས་བྱུང་བའི་བསང་ཆུ་རྫས་རྣམས་ཀྱི་དྲི་མ་དང་ཉེས་སྐྱོན་ཐམས་ཅད་སེལ་བའི་ནུས་པ་དང་ལྡན་པར་བསམས་
ལ། གཙོ་བོའི་སྔགས་ཉེར་གཅིག་དང་ལས་ཐམས་ཅད་པ་བརྒྱ་རྩ་བརྒྱད་བཟླས་པས་བྱིན་གྱིས་བརླབ་བོ། །དེ་ནས་ཀུ་ཤས་བསང་ཆུ་བླངས་ཏེ། དཀྱིལ་འཁོར་གྱི་ཁང་པ་དང་མཆོད་པ་ཐམས་ཅད་ལ་གཏོར་ཞིང༌། ཨོཾ་སརྦ་སཾཤོ་
སོགས་བརྗོད་ཅིང༌།
སེམས་ཀྱིས་སྙིང་གའི་ས་བོན་གྱི་འོད་ཀྱིས་མཆོད་པ་ལ་གནོད་པའི་བགེགས་དང་ལོག་འདྲེན་ཐམས་ཅད་བསྐྲད་པ་བསྒོམས་པས་བསང་། དེ་ནས་ཨོཾ་སྭ་བྷཱ་ཝ་ཤུདྡྷསརྦ་དྷརྨཱསྭ་བྷཱ་ཝ་ཤུདྡྷེ྅ཧཾ།
ཞེས་མཆོད་
ཆད་
པའི་ཡོ་བྱད་དེ་རྣམས་རང་བཞིན་གྱིས་སྟོང་པར་བསམས་པས་སྦྱང༌། སྟོང་པའི་ངང་ལས་ཨ་ལས་ཡེ་ཤེས་ཀྱི་ཀ་པཱ་ལ་ཡངས་ཤིང་རྒྱ་ཆེ་བ་རྣམས་ཀྱི་ནང་དུ་ཧཱུྃ་ཞུ་བ་ལས་བྱུང་བའི་ལྷ་རྫས་ལས་གྲུབ་པའི་ཞབས་བསིལ་ལ་སོགས་པ་
རྣམས་དྭངས་ཤིང་ཐོགས་པ་མེད་པ་ནམ་མཁའི་མཐའ་ཀླས་པར་བསམ་པས་བསྐྱེད། དེ་ནས་ལག་པ་གཉིས་རྡོ་རྗེ་ཁུ་ཚུར་སྦྱར་བའི་གུང་མོ་གཉིས་རྩེ་མོ་སྦྱར་ཏེ་བརྐྱངས་པ་ནི་མཆོད་ཡོན་གྱི་ཕྱག་རྒྱ་ཡིན་ལ། དེ་ཉིད་ལན་བཞིའི་བར་
དུ་བྱ་ཞིང༌། ཨོཾ་ནཱི་རཱི་ཧཱུྃ་ཁཾ་གིས་ཞབས་བསིལ་དང༌། ཨོཾ་ནི་ཝི་ཏི་ཧཱུྃ་ཁཾ་གིས་ཞལ་བསིལ་དང། ཨོཾ་སརྦ་སཾ་ཤོ་དྷ་ནི་ཧཱུྃ་གིས་འཐོར་འཐུང་དང༌། ཨོཾ་ཛཿཧཱུྃ་བཾ་ཧོཿཁཾ་རཾ་གྱིས་མཆོད་ཡོན་དང༌། ལག་པ་གཉིས་ཀྱི་སྙིམ་པ་གྱེན་དུ་
757

འཐོར་བ་ལྟར་བྱེད་པ་མེ་ཏོག་གི་ཕྱག་རྒྱ་དང་། ཨོཾ་བཛྲ་པུཥྤ་ཨཱཿཧཱུྃ་གིས་མེ་ཏོག ལག་པ་གཉིས་ཁུ་ཚུར་ཁ་ཐུར་དུ་བསྟན་པ་བདུག་པའི་ཕྱག་རྒྱ་དང༌། ཨོྃ་བཛྲ་དྷཱུ་པེ་ཨཱ་ཧཱུྃ་གིས་བདུག་སྤོས་དང༌། ཁུ་ཚུར་གཉིས་གཤིབས་ཏེ་མཐེ་
བོང་བསྒྲེངས་པ་མར་མེའི་ཕྱག་རྒྱ་དང༌། ཨཱ་ལོ་ཀེས་མར་མེ། ཐལ་མོ་ཁ་ཕྱིར་བསྟན་ནས་གྱེན་དུ་བརྐྱང་བ་དྲིའི་ཕྱག་རྒྱ་དང་། གནྡྷས་དྲི། ཐལ་མོ་གཉིས་ཁ་གྱེན་དུ་བསྟན་པ་གཤིབས་ལ་མཐེ་བོང་གཉིས་ཅུང་ཟད་བསྐྱོད་པ་ལྷ་
བཤོས་ཀྱི་ཕྱག་རྒྱ་དང༌། ནཻ་ཝི་ཏེས་ཞལ་ཟས། ཤབྫས་རོལ་མོ་རྣམས་བྱིན་གྱིས་བརླབ། དཔྲལ་བར་ནམ་མཁའ་མཛོད་ཀྱི་ཕྱག་རྒྱ་དང༌། ཨོྃ་བཛྲ་སྥ་ར་ཎ་ཁཾ། ཞེས་པས་དཔག་ཏུ་མེད་པར་སྤྲོའོ། །གསུམ་པ་མཎྜལ་བསྒྲུབ་པ་
ནི། དཀྱིལ་འཁོར་གྱི་ས་གཞི་ལ་བསང་ཆུས་གཏོར་ཞིང༌། དེར་ཙནྡན་དཀར་པོས་ཆོས་འབྱུང་གྲུ་གསུམ་པ་ཅི་ལྟར་རིགས་པ་བྱས་པའི་དབུས་སུ། ཁྲུ་གང་གི་ཚད་ཙམ་གྱི་ཙནྡན་དམར་པོ་དང་གུར་གུམ་ལ་སོགས་པའི་དྲི་དེེམར་
པོས་དཀྱིལ་འཁོར་གྲུ་བཞི་བྱ། དེ་ལ་ཟླུམ་པོར་བསྐོར་ཏེ་ཐིག་བཞི་བཏབ་ནས་ལེ་ཚེ་དགུར་བྱས་པའི་དབུས་མ་ལ་བསང་ཆུས་གཏོར། བསང་སྦྱང༌། སྟོང་པའི་ངང་ལས་ཡཾ་ལས་རླུང་གི་དཀྱིལ་འཁོར་ནས། རཾ་ལས་ཉི་མའི་
དཀྱིལ་འཁོར་གྱི་སྟེང་དུ། ཧཱུྃ་ལས་སྣ་ཚོགས་རྡོ་རྗེ་རྩེ་མོ་ཉི་ཤུ་པ་ལྟེ་བ་ལ་ཧཱུྃ་གིས་མཚན་པའི་བར་དུ་བསྐྱེད། དེ་ནས་ལག་པ་བཀྲུས་ཏེ། གཡས་པའི་མཐེབ་མཛུབ་གཉིས་ཀྱིས་མེ་ཏོག་ཅུང་ཟད་བཟུང༌། ཧཱུྃ་ལས་འོད་འཕྲོས་པས་
མཎྜལ་སྒྲུབ་མཆོད་སྐོར་

আ
།འོག་ཐམས་ཅད་རྡོ་རྗེའི་ས་གཞིར་གྱུར་པར་བསྒོམས་ཏེ། བདུད་རྩི་ལྔ་དང་དྲི་བཟང་པོའི་ཆུ་དང་བཅས་པས། ས་ཕྱོགས་དེར་གཡས་སྐོར་དུ་ཁྱེ་མ་མེད་པར་བྱུག་ཅིང༌། དབུས་ནས་དབང་ལྡན་གྱི་
མཚམས་སུ་འཐོན་ཏེ། དེ་ནས་བརྩམས་ཏེ་གཡས་སྐོར་གྱིས་གྲུ་བཞིར་བྱུག་ཅིང༌། ཨོྃ་མེ་དཱི་ནི་བཛྲཱི་བྷ་ཝ་བནྡྷ་ཧཱུྃ་ཧཱུྃ་ཧཱུྃ་ཕཊ། ཅེས་བརྗོད། ཡང་མཐའ་མ་ལེགས་པར་བསྐོར་ཞིང་བྱུགས་ཏེ། ཨོྃ་བཛྲ་རཀྵ་རཀྵ་ཧཱུྃ་ཧཱུྃ་ཧཱུྃ་
ཕཊ། ཅེས་བརྗོད་པས་སྟེང་འོག་ཕྱོགས་མཚམས་ཐམས་ཅད་རྡོ་རྗེའི་གུར་དང་བླ་རེ་དང་རྭ་བས་བསྐོར་བར་བསམས་ལ། ལག་པ་མ་བཏེག་པར་མེ་ཏོག་གཏོར། དེ་ལྟ་བུའི་སྲུང་འཁོར་གྱི་ནང་དུ་ཨེ་ལས་ཆོས་ཀྱི་འབྱུང་གནས་
བསྒོམ་པ་ནས། གཞལ་ཡས་ཁང་གདན་དང་བཅས་པ་རིམ་གྱིས་བསྐྱེད་ནས། དབུས་སུ་དྲིའི་ཐིག་ལེ་གྲུ་བཞི་བྱ་ཞིང་གཙོ་བོའི་སྙིང་པོ་བརྗོད་པས་མེ་ཏོག་ཚོམ་བུ་བཀོད། དེ་བཞིན་དུ་ཤར་གྱི་རེ་མིག་ནས་བརྩམས་ཏེ་བྱང་སྒོའི་
མཐར་ཐུག་པའི་བར་ལྷ་སོ་སོའི་གནས་སུ་དྲིའི་ཐིག་ལེ་ཟླུམ་པོ་དང༌། རང་རང་གི་སྔགས་བརྗོད་པས་མེ་ཏོག་གི་ཚོམ་བུ་བཀོད། དེ་ནས་ཚོམ་བུ་དབུས་མའི་སྟེང་དུ་རང་གི་སེམས་སོ་སོར་རྟོག་པ་ཞེས་སོགས་ནས་མངོན་བྱང་ལྔས་
གཙོ་བོ་བསྐྱེད། འཁོར་རྣམས་དཀྱིལ་འཁོར་རྒྱལ་མཆོག་གི་ཚུལ་གྱིས་བསྐྱེད་པ་ནས་བརྩམས་ཏེ་རིགས་ཀྱི་བདག་པོའི་རྒྱས་གདབ་པའི་བར་སྒྲུབ་ཐབས་བཞིན་བྱའོ། །བཞི་པ་ཕྱག་གི་མཆོད་པ་ནི། རྡོ་རྗེ་ཐལ་མོ་སྙིང་གར་སྦྱར་
759

2
ཏེ། ཡིད་ཀྱིས་བླ་མ་དང་དཀྱིལ་འཁོར་གྱི་ལྷ་ལ་འདུད་པའི་བསམ་པས། གང་གི་དྲིན་གྱིས་སོགས་སྒྲུབ་ཐབས་ནས་འབྱུང་བ་བཞིན་བརྗོད། ལྔ་པ་མཆོད་པ་ལ་བརྒྱད་ལས། ཐོག་མར་ཕྱི་མཆོད་ནི། ལག་པ་གཉིས་དཀུ་གཡོན་
པ་རྡོ་རྗེ་ཁུ་ཚུར་ཁ་སྤྲད་པ་བཅིངས་ལ། གཡས་པའི་མཐེ་བོང་དང་གཡོན་པའི་མཛུབ་མོ་ནས་རིམ་བཞིན་བཀྲོལ་ཏེ་རྣམ་ལྔ་འདོད་པའི་བསྐོར་བ་བྱས་ལ། ཞབས་བསིལ་ལ་སོགས་པའི་རྫས་གང་ཡིན་པ་དེ་བླངས་ཏེ་དངོས་སུ་འབུལ་
བའམ། དེ་དང་དེའི་ཕྱག་རྒྱ་བཅས་ལ། དྲི་མེད་ཡིད་དུ་འོང་བ་ཡི། །ལྷ་རྫས་དམ་པའི་ཞབས་བསིལ་འདི། །བཅོམ་ལྡན་འཁོར་དང་བཅས་ལ་འབུལ། །བཞེས་ནས་བདག་ལ་དགྱེས་པར་མཛོད། །ཅེས་དང༌། བཟེད་ཞལ་གྱི་
ནང་དུ་ལྷ་སོ་སོ་ལ་དབུལ་ཞིང༌། ཨོཾ་ཤྲཱི་བཛྲ་སཏྭཱ་ཡ་ནཱི་རཱི་ཧཱུྃ་ཁཾ་ཞེས་དང༌། དེ་བཞིན་དུ་བཻ་རོ་ཙ་ནཱ། རཏྣ་སཾ་བྷ་ཝེ། ཨ་མི་ཏཱ་བྷཱ་ཝ། ཨ་མོ་གྷ་སིདྡྷི། ལོ་ཙ་ནཱ་ཡཻ། མཱ་མ་ཀཱ་ཡེ། ཏཱཾ་ཏཱ་ལ་བ་སི་ནཱི། ཏཱ་རེ་བཛྲ་ར་ཏྲི། བཛྲ་རཱུ་
པི་ནཱི། རཱ་ག་བཛྲཱི་ཎཱི། བཛྲ་ཤཱནྟཱི། བཛྲ་ཡཀྵི་ཎཱི། བཛྲ་ཌཱ་ཀི་ནཱི། ཤལྔ་བཛྲ། བྷཱ་མི་བཛྲ། ཞེས་པས་དཀྱིལ་འཁོར་དང་པོའི་ལྷི་དང༌། མཻ་ཏྲི། ཀླི་ཏི་གརྦྷ། བཛྲ་པཱ་ཎི། ཁ་གནྡྷ། ལོ་ཀེ་ཤྭ་ར། མཉྫ་ཤྲཱི། སརྦ་ཎི་བ་ར་ཎི་བིཾ་
སྐེ་བི་ནི། ས་མནྟ་བྷ་དྲ། ཝཾ་ཨཻ། ཝཱི་ཎི། མུརྫ། མྲྀ་ཏངྒེ། ཞེས་པས་དཀྱིལིཾ་འཁོར་བར་པའི་ལྷ་དང༌། པུཥྤ། དྷཱུ་པེ། དཱི་པེ། གནྡྷ། ཨཾ་ཀུཤ། བཛྲ་པཱ་ཤ། བཛྲ་སྥོ་ཊ། བཛྲ་གཎྜེ། ཞེས་དཀྱིལ་འཁོར་ཕྱི་མའི་ལྷ་
760

৩৩
།རྣམས་ལ་མཆོད་ཅིང༌། སྔགས་ཐམས་ཅད་ཀྱི་མགོར་ཨོཾ་དང༌། མཇུག་ཏུ་ནཱི་རཱི་ཧཱུྃ་ཁཾ། ཞེས་པས་སྦྱར་ལ་མཆོད། དེ་བཞིན་དུ་ཚིག་རྐང་དང་པོ་དང་ཕྱི་མ་གཉིས་འདྲ་བ་ལ། ལྷ་རྫས་དམ་པའི་ཞལ་
བསིལ་འདི། །ཞེས་དང་། སོ་སོའི་སྔགས་ཀྱི་མཐར་ནི་ཝི་ཏི་ཧཱུྃ་ཁཾ་སྦྱར་བས་ཞལ་བསིལ་བར་བསམ། འཐོར་འཐུང་འདི་ཞེས་དང༌། ཀུ་ཤས་སྐུ་ལ་གཏོར་ཞིང༌། སརྦ་སཾ་ཤོ་དྷ་ནཻ་སྭཱ་ཧཱ། དབུལ། སྔགས་ཀྱི་ཡོན་ཆབ་མཆོག་
འདི་དག །ཅེས་དང༌། མ་ཧཱ་ཨ་མྲྀ་ཏ་ཨཉྙཾ་པྲ་ཏཱིཙྪ་སྭཱ་ཧཱས་མཆོད་ཡོན་སོ་སོར་དབུལ་ཏེ། ཆུ་གསུམ་པོ་ནི་བཟེད་ཞལ་གྱི་ནང་དུ་བླུག་གོ །དེ་ནས། མེ་ཏོག་འདི་རྣམས་བཟང་ཞིང་དགེ །དག་པའི་སྐྱེ་གནས་ལས་དག་
པས། །བདག་ནི་དད་པས་འབུལ་ལགས་ཀྱིས། །བཞེས་ནས་བདག་ལ་དགྱེས་པར་མཛོད། །ཅེས་དང༌། ལྷ་སོ་སོའི་སྔགས་ཀྱི་མཐར། པུཥྤ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུཾ། ཞེས་པས་མེ་ཏོག་དབུལ། ཚིག་རྐང་ཕྱི་
མ་གཉིས་འདྲ་བ་ལ། ཚལ་དག་རོ་ནི་ཕན་པ་དང༌། །གང་ཞིག་དྲི་དང་བདུག་སྤོས་མཆོག །ཅེས་དང༌། དྷཱུ་པེ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ་གིས་བདུག་སྤོས་དབུལ། སྲིན་པོ་འཇོམས་ཤིང་དག་བྱེད་པ། །དགེ་ཞིང་
མུན་པ་རྣམ་སེལ་བ། །ཞེས་དང༌། ཨཱ་ལོ་ཀེ་པཱུ་ཛ་མེ་ས་མུ་དྲ་སྥ་ར་ཎ་ས་མ་ཡེ་ཧཱུྃ་གིས་མར་མེ། འདི་ནི་དྲི་བཟང་དགེ་བ་སྟེ། །དག་པའི་སྐྱེ་གནས་ལས་དག་པ། །ཅེས་དང༌། གནྡྷ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ་ཞེས་

པས་དྲི་དང་། སྨན་རྣམས་བཅུད་གཙང་ཡི་གར་འོང་། །སྔགས་ཀྱི་ཞལ་ཟས་བཤོས་འདི་དག །ཅེས་དང༌། ཨ་ཀཱ་རོ་མུ་ཁཾ་སརྦ་དྷརྨཱ་ཎཱཾ་ཨཱ་དྱ་ནུཏྤནྣ་ཏྭཱ་ཏ་ཅེས་པས་ཞལ་ཟས། སིལ་སྙན་ལ་སོགས་པ་རོལ་མོའི་
ཚོགས། །དབྱངས་ཀྱི་ང་རོ་ལྡན་པ་འདི། །བདག་གི་དད༵་པས་འབུལ་ལགས་ཀྱིས། །བཞེས་ནས་བདག་ལ་དགྱེས་པར་མཛོད། །ཅེས་དང་ལྷ་སོ་སོའི་སྔགས་ཀྱི་མཐར་ཤབྡ་པཱུ་ཛ་མེ་གྷ་ས་མུ་དྲ་སྥ་ར་ཎ་ས་མ་ཡེ་ཧཱུྃ་ཞེས་པས་རོལ་
མོ་དབུལ་ཞིང༌། ཨོྃ་བཛྲ་ངྷརྨ་ར་ཎི་ཏ། པྲ་ར་ཎི་ཏ། སཾ་པྲ་ར་ཎི་ཏ། སརྦ་བུདྡྷ་ཀྵེ་ཏྲ་པྲ་ཙ་ལི་ནི། པྲཛྙཱ་པ་ར་མི་ཏཱ། ནཱ་ད་སྭ་བྷཱ་བ་ཙ། བཛྲ་སཏྭ་ཧྲྀ་ད་ཡ། སནྟོ་ཥ་ནི་ཧཱུྃ་ཧཱུྃ་ཧཱུྃ་ཧོ་ཧོ་ཧོ་སྭཱ་ཧཱ། ཞེས་བྱ་བས་ཀྱང་ངོ༌། །དེ་ནས་
གོས་ཟུང་བླངས་ཏེ། རྡོ་རྗེ་ཁུ་ཚུར་གཉིས་ཀྱིས་བསྐོན་པའི་ཚུལ་བྱ་ཞིང་། སྲབ་འཇམ་ཡང་པ་ལྷ་ཡི་གོས། །མི་ཕྱེད་རྡོ་རྗེའི་སྐུ་ལ་གསོལ། །མི་ཕྱེད་དད་པས་བདག་འབུལ་གྱིས། །བདག་ཀྱང་རྡོ་རྗེའི་སྐུ་ཐོབ་ཤོག